A lo llargo de 1989 fundárense dellos partíos políticos, ente ellos la Unión Democrática Croata (Hrvatska Demokratska Zajednica, HDZ), liderada pol nacionalista Franjo Tudjman. La HDZ basó la so campaña na aspiración a la independencia y nuna retórica xeneral antiyugoslava y antiserbia, alimentando nos croates el sentimientu de que namá'l HDZ podía protexer a Croacia de les aspiraciones de los sectores serbios lideraos por Slobodan Milošević relatives a la conformanza de la Gran Serbia. D'esta miente, llogró encabezar les resultaos de les eleiciones (siguíu polos comunistes reformistes d'Ivica Racan, el Partíu Socialdemócrata de Croacia) y formar un nuevu Gobiernu croata.